Keskosas mahub Tšiili 200-kilomeetrise laiuse peale ära ka üks Andidega paralleelselt kulgev org. Selle nimi Valle Central on tuttav kõikidele Eesti veinisõpradele, aga peale viinamarjade leidub seal muudki. Metsad, rohumaad, kased ja kirjud lehmad. Eesti muljet lõhuvad mõnikord ainult teravad vulkaanikoonused horisondil. Kui siia lisada veel terve hulk järvi ja mägesid, siis see kõik on kohati üpris kaunis. Siseturism õitseb ja kohalikud Pärnud on ehitatud tornikeste ja pisikeste kallite hotellidega nunnuländideks.